Massimo Allegri se jkun is-suċċessur ta' Thomas Tuchel? Qed jissemma' b'insistenza l-isem ta' Massimiliano Allegri li jista' jmexxi lil Paris St Germain fil-futur mhux 'il bogħod. Dan tal-aħħar għandu 53 sena u ilu barra mit-tmexxija ta' klabb sa minn Ġunju 2019 meta tneħħa minn coach ta' Juventus. Min-naħa tagħhom, il-club minn Pariġi huma lesti li jagħtu t-tmexxija lil Allegri li hu magħruf għall-kalma tiegħu u għal mod kif imexxi bl-aħjar mod plejers ta' isem. Fil-passat huwa kellu lil Cristiano Ronaldo meta kien ma' Juventus u dan il-kowċ irnexxielu jieħu l-aħjar tiegħu mingħandu. Jidher li r-relazzjoni bejn Paris St Germain u l-coach attwali Thomas Tuchel xejn m'hi mill-aħjar tant li d-diriġenti tal-club qed jindunaw li m'għadx hemm dik l-għaqda li tant kienet evidenti fil-passat. Fuq kollox it-telfa fil-UEFA Champions League kontra Manchester United fil-logħba tal-ftuħ tista' tikkomplika l-affarijiet B'hekk Massimiliano Allegri qed jiġi kkunsidrat fil-futur mhux 'il bogħod sabiex ikompli jagħti kontinwitá lil tim li ddomina għal kollox il-kampjonat domestiku.